recursal/SuperWikiNEXT-32B huggingface dataset:
**Ferrex** var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths *Historia Regum Britanniae* (*De britiske kongenes historie*), skrevet omkring 1136. Her gjengis han som sønn av Gorboduc og Judon. Hans bror var Porrex I.

I henhold til Geoffreys fortelling kom det til en krangel mellom de to brødrene Ferrex og Porrex da deres far var blitt gammel og dement om hvem som skulle arve kongedømmet. Porrex planla å legge seg i bakhold og drepe broren, men Ferrex fikk vite om dette og rømte til Gallia. Med støtte fra Suhard, frankernes konge, kom han tilbake med en hær og i kampen ble Ferrex drept. Moren Judon ble fortvilet da hun hørte om sønnens død, da hun elsket den ene mer enn den andre, og hun sverget hevn og fikk senere Porrex hakket til døde mens han sov. Deretter havnet Britannia i borgerkrig.

Familietreet for slekten til Ferrex
-----------------------------------

*Se også*: Mytiske konger av britene

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |   | Corineus |   |   |   |   |   | Brutus trojaneren |   |
|
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   | Dronning Gwendolen |   | Locrinus |   | Albanactus |   | Kamber |  |
|   |   |
|   |   |   |   |   |   |   |
|
|   |   |   |   | Maddan |
|
|   |   |   |   |   |   |   |
|
|   |   |   |   | Mempricius |  |
|
|   |   |   |   |   |   |   |
|
|   |   |   |   | Ebraucus |  |
|
|   |   |   |   |   |   |   |
|
|   |   |   |   | Brutus Grønnskjold |
|
|   |   |   |   |   |   |   |
|
|   |   |   |   | Leil |
|
|   |   |   |   |   |   |   |
|
|   |   |   |   | Rud Hud Hudibras |
|
|   |   |   |   |   |   |   |
|
|   |   |   |   | Bladud |
|
|   |   |   |   |   |   |   |
|
|   |   |   |   | Leir |
|
|   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
| Goneril |   | Regan |   | Cordelia |
|
|   |   |   |   |   |   |   |   |
|
| Marganus |   | Cunedagius |  |
|
|   |   |   |   |   |   |   |
|
|   |   |   |   | Rivallo |
|
|   |   |   |   |   |   |   |
|
|   |   |   |   | Gurgustius |
|
|   |   |   |   |   |   |   |
|
|   |   |   |   | Sisillius I |
|
|   |   |   |   |   |   |   |
|
|   |   |   |   | Kimarcus |
|
|   |   |   |   |   |   |   |
|
|   |   |   |   | Gorboduc |   | Judon |
|   |   |
|   |   |   |   |   |   |   |   |   |   |   |   |   |
|   |   |   |   |   |   |
|   |   |   |   | Ferrex |   | Porrex I |
|

Litteratur
----------

* Geoffrey av Monmouth (1982): *The History of the Kings of Britain*, oversatt med innledning av Lewis Thorpe, Guild Publishing London, s. 88
**Ferrari 599** (2006–2012) var en to-seters sportsbil laget av italienske Ferrari som etterfølger til Ferrari 575M Maranello. Den ble produsert i omkring 3 500 eksemplarer og i 2012 etterfulgt av Ferrari F12berlinetta. Karosseriet var tegnet av Pininfarina.

Basisutgaven **599 GTB Fiorani** hadde 620 hk V12. Den hadde enten manuell (kun 30 solgte) eller en ny 6-trinns automat (*F1 superfast*), og fikk også det nye *F1-trac* for antispinn. Navnet kom av fabrikkens testbane Fiorani. Bilen ble også solgt til Norge.

Varianten **HGTE** (*Handling Grand Turismo Evoluzione*, omkring 200 eksemplar) muliggjorde raskere kjøring med samme motor. **599 SA Aperta** fra 2010 (minst 80 eks.) hadde 670 hk og lot en ta av taket, samt markerte at Pininfarina fylte 80 år, der *SA* henviser til designerne Sergio og Andrea (Pininfarina).

**599 GTO** fra 2010 (ifølge fabrikken produsert i 599 eksemplarer) hadde 670 hk og var enda raskere. Den var gateversjon av løpsbilen **599 XX** med 730 hk (om lag 50 eks.), ble i 2010 kjørt av to norske førerpar. **599 XX EVO** fra 2011 hadde enda flere hestekrefter og mindre vekt, mens **599 GTB 60F1** (ca 40) var en kosmetisk endret HGTE som markerte 60 år med deltakelse i Formel 1. Den hadde bensinlokk i aluminium.

Enkeltutgaver ellers var P540 Superfast Aperta, Superamerica 45 og en 599 HY KERS (hybridmotor med KERS for å utnytte varme fra nedbremsing).

Bilder
------

* 599 GTB 599 GTB
* 599 GTO 599 GTO
* SA Aperta SA Aperta

Referanser
----------

1. 1 2 3  Ferrari 599 production numbers i ferrarichat.com.
2. ↑  599 GTB Fiorani fra auto.ferrari.com.
3. ↑  Hallgeir Oftedal, *Siktes for svindel med Ferrari—Kristiansander i søkelyset for nye bilbedragerier* i Fædrelandsvennen den 26. september 2009.
4. ↑  Mads Kvernen, *Dømt for Ferrarifusk* i Dagens Næringsliv den 26. januar 2016.
5. 1 2  Ifølge Michael Sheenan i *How many Apertas?* (se *Ferraris Online*, April 2013) kan produksjonstallet for SA Aperta ha vært godt over de lovede 80.
6. ↑  SA Aperta fra auto.ferrari.com.
7. ↑  599 GTO fra auto.ferrari.com.
8. ↑  599 XX fra auto.ferrari.com.
9. ↑  At s/n 170896 og 170891 ble kjørt av henholdsvis Olav Medhus/John Arthur Olafsen og Tor Staubo/Leif Lødeng er nevnt i *599X Owners* i Ferrarichat den 29. juni 2010 og stadfestet i 599XX register fra barchetta.cc
10. ↑  Dette ifølge det danske entusiast-nettstedet www.599xx.dk Arkivert 3. januar 2019 hos Wayback Machine..
11. ↑  Kyle Ecob, *Ferrari 599 HGTE 60F1 edition revealed* i det britiske bilbladet Evo den 9. desember 2011.

Eksterne lenker
---------------

* Offisielt nettsted Rediger på Wikidata

* (en) Ferrari 599 GTB – kategori av bilder, video eller lyd på Commons Rediger på Wikidata
**Teresio Maria Carlo Vittorio Ferrero della Marmora** (født 15. oktober 1757 i Torino i kongedømmet Sardinia, død 30. desember 1831 i Torino) var en av den katolske kirkes kardinaler.

Han var biskop av Casale Monferrato og ble der kastet i fengsel av franskmennene da innbyggerne gjorde opprør mot Napoleon, bispedømmet ble deretter opphevet etter krav fra Napoleon. Han var så biskop av Saluzzo 1805–1824. Napoleon, som kjente til hans opposisjon mot det franske styre, gjorde ham mot hans vilje til ridder av den franske Æreslegion og baron av keiserriket.[]

Han ble kreert til kardinal av pave Leo XII i september 1824, men dro aldri til Roma og fikk ikke den røde birett eller noen tittelkirke.

Han deltok verken ved konklavet 1829 som valgte pave Pius VIII, eller ved konklavet 1830–1831 som valgte pave Gregor XVI.

Referanser
----------

1. ↑   BeWeb, BeWeB person-ID 2113, besøkt 13. februar 2021[Hentet fra Wikidata]
2. ↑   Dizionario Biografico degli Italiani, oppført som FERRERO DELLA MARMORA, Carlo Vittorio, Dizionario biografico degli italiani ferrero-della-marmora-carlo-vittorio, besøkt 9. oktober 2017[Hentet fra Wikidata]

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** ISNI
 |
**Sentrum–venstre** betegner et spekter i den politiske akse bestående av personer, organisasjoner, partier eller samarbeid mellom dem som strekker seg fra sentrum til venstresiden på høyre- og venstreskalaen i politikken. Betegnelsen brukes også om sentrumspolitikk med helning til venstre eller den moderate venstresiden. Ofte er sentrum–venstre et kompromiss eller et samarbeid på tvers av partier og organisasjoner innen disse aksene.

Norge
-----

I Norge ligger Arbeiderpartiet og Senterpartiet nært sentrum–venstre.[*omstridt  – diskuter*] Den rødgrønne regjering er et eksempel på et sentrum–venstre-samarbeid i Norge.[*omstridt  – diskuter*]

Politisk ståsted
----------------

Vanligvis vil sentrum–venstre holde fast ved en sterk stat-løsning i en markedsøkonomisk ramme, altså såkalt blandingsøkonomi. Grunnleggende velferdstjenester skal i hovedsak være offentlige, men private aktører slippes til dersom de kan supplere offentlige løsninger. Næringslivet skal hovedsakelig være privateid; dersom det er hensiktsmessig kan også staten være involvert, men da etter markedsøkonomiske prinsipper. Ideologisk sett ligger sosialliberalismen, sosialdemokratiet, progressivismen og venstrenasjonalismen nært sentrum–venstre.

Se også
-------

* Sentrum–høyre
* Venstresiden
* Sentrum
* Sosialdemokrati
* Sosialliberalisme
* Progressivisme
* Venstrenasjonalisme
* Blandingsøkonomi
* Velferdsstat
***Et amerikansk frieri*** (originaltittel: *You're Fired*) er en amerikansk stumfilm fra 1919, regissert av James Cruze.

Handling
--------

Jernbane-magnaten Gordon Rogers samtykker i å la datteren hans, Helen, gifte seg med den velstående lediggangeren Billy Deering Jr. Men bare hvis sistnevnte klarer å holde på den samme jobben i én hel måned. Billy forsøker en rekke jobber, inkludert kontorist og xylofon-spiller. Men han slutter alltid rett før han får sparken. Deretter finner han arbeid på en restaurant, hvor han blir pålagt å kle seg ut som en ridder i rustning og posere som en statue. Ved en anledning kommer Tom, som også ønsker et forhold til Helen inn på den samme restauranten - og dette forårsaker problemer med Billy. I mellomtiden planlegger Gordon Rogers å slå sammen en av jernbane-linjene hans med et selskap som ligger i en tvist mot Toms onkel, en prinsippløs finansmann. Tom forsøker derfor å stjele viktige dokumenter som er knyttet til sammenslåingen deres.

Skuespillere
------------

* Wallace Reid som Billy Deering
* Wanda Hawley som Helen Rogers
* Henry Woodward som Tom
* Theodore Roberts som Gordon Rogers
* Lillian Mason som Mrs. Oglethorpe
* Herbert Prior som Horace Graham
* Raymond Hatton som en orkester-leder
* William Lesta som en restaurant-eier

Referanser
----------

1. ↑  You’re Fired
2. ↑  YOU'RE FIRED

Eksterne lenker
---------------

* (en) *Et amerikansk frieri* på Internet Movie Database Rediger på Wikidata

* (en) *Et amerikansk frieri* på AllMovie Rediger på Wikidata

* (en) *Et amerikansk frieri* på Silent Era Rediger på Wikidata
Tettstedskart fra år 2005 som viser tettstedene Ski og Ås i Akershus fylke. Begge tettstedene har hver sin sentrumssone, avmerket med grå farge.
**Sentrumssone**, og **sentrumskjerne**, er begrep som brukes for å definere de viktigste områder med sentrumsfunksjoner i et tettsted.

Begrepet sentrumssone er definert av Statistisk sentralbyrå som et område satt sammen av en eller flere sentrumskjerner og en sone på 100 meter rundt. En sentrumskjerne er definert som et område med mer enn tre ulike hovednæringsgrupper med sentrumsfunksjoner. I tillegg til detaljvarehandel, må offentlig administrasjon eller helse- og sosialtjenester eller andre sosiale og personlige tjenester være representert. Avstanden mellom virksomhetene skal ikke være mer enn 50 meter.

Statistisk sentralbyrå avgrenser sentrumssoner årlig i forbindelse med oppdateringen av de norske tettstedskartene som legges ut på byråets nettsider.

Sentrumssonene omfatter i praksis områder i byer og tettsteder der det er butikker, kjøpesentrer og ulike servicebedrifter. Det viktigste, største, og oftest også eldste, område av denne type omtales ofte som byens sentrum. Et større tettsted eller by vil også ofte ha mer perifere sekundærsentra. Sentrumssoner er vanligvis forbeholdt tettsteder av en viss størrelse.

Referanser
----------

1. ↑  Statistisk sentralbyrås side Kart over tettsteder og sentrumssoner  Besøkt 20.01.2013
En **tilståelsessak** er i norsk straffeprosess et eget prosesspor for en straffesak hvor den siktede avgir en uforbeholden tilståelse av det straffbare forhold vedkommende er tiltalt for. Slike saker kan føres under forenklede straffeprosessrettslige regler. En dom i en tilståelsessak kalles en *tilståelsesdom*.

En straffesak kan kun kjøres som tilståelsessak hvis siktede samtykker og påtalemyndigheten fremsetter begjæring om det. Det er domstolen som beslutter at saken kan kjøres som tilståelsessak, og slik beslutning skal kun gis hvis domstolen «ikke finner det betenkelig» og saken gjelder en straffbar handling som ikke kan medføre fengsel i 10 år eller mer, siktede har gitt en uforbeholden tilståelse som «styrkes av de øvrige opplysninger». For visse lovovertredelser, promillekjøring og kjøring uten førerkort, er det bestemt at det er tilstrekkelig at siktede «erklærer seg skyldig».

En uforbeholden tilståelse må foreligge både for skyldspørsmålet og omstendigheter av betydning for straffutmålingen. Tilståelsen må dekke både de subjektive og objektive sidene av straffebudet. Det er tilstrekkelig at siktede tilstår de faktiske forhold, selv om han ikke erklærer seg skyldig (f.eks. ved å erkjenne at forholdet rammes av straffeloven).

Besluttes det at det skal føres tilståelsessak kan tingretten pådømme saken uten tiltalebeslutning eller hovedforhandling. Saken kan da dømmes med kun én dommer og i visse tilfeller uten at siktede har forsvarsadvokat.

Referanser
----------

1. ↑  Straffeprosessloven § 248
**Sentul International Circuit**|  |
|  |
| Sted | Bogor, Indonesia |
| **Tidssone** | UTC+7 |
| **Hovedløp** | F3 Asia, GP2 Asia, Formel V6 Asia, ATCS, Formel BMW Asia |
| **Lengde** | 3,96 km |
| **Svinger** | 11 |
| **Banerekord** | 1.15,686 (Bruno Senna, 2008, GP2 Asia) |

**Sentul International Circuit** er en racerbane som ligger ved byen Bogor i Indonesia. Den er 3,96 kilometer lang, og anlegget omfatter også en motocrossbane og en gokartbane. Sentul er Indonesias viktigste motorsportbane og en av de mest brukte i Sørøst-Asia til internasjonale racingkategorier.

Banen ble åpnet i august 1993 med et løp i den australske Formel Holden-serien. Superbike World Championship kjørte der fra 1994 til 1997 og MotoGP-verdensmesterskapet i 1996 og 1997. A1 Grand Prix kjørte to løp her i 2006, og GP2 Asia hadde en løpshelg på Sentul i februar 2008. Banen brukes nå mest til motorsykkelracing og asiatiske racingserier som Formel 3 Asia, Formel V6 Asia, Formel BMW Asia og ATCS.

Sentul-banen ble opprinnelig designet etter Formel 1-standard, i et forsøk på å få det første Formel 1-løpet i Asia utenom Japan lagt til Indonesia. Men da banen sto ferdig var den imidlertid forkortet med 40% i forhold til de opprinnelige planene, til knappe fire kilometer. Den korte banen og dominoeffektene fra den asiatiske finanskrisen i 1997 gjorde at Sentul aldri ble vertskap for Formel 1, som i stedet valgte å kjøre på Sepang-banen i Malaysia, som sto ferdig i 1999.

Eksterne lenker
---------------

* (en) Sentul International Circuit – kategori av bilder, video eller lyd på Commons Rediger på Wikidata
**Sassandra** er en havneby i Elfenbenskysten. Den er et subprefektur i og sete for departementet Sassandra. Den er også en kommune, og sete for regionen Gbôklé i distriktet Bas-Sassandra. Folkemengden var på ca 27 000 innbyggere ved folketellingen i 2014.

Sassandra ligger ved Guineabukten ved munningen av elven Sassandra.

Byen ble grunnlagt av portugiserne som *São Andrea*, festningsruiner fra den gang finnes fortsatt. Senere ble den styrt av britene, og så av franskmennene som havn for utskiping av tømmer. Det gikk kraftig tilbake med byen på 1960-tallet etter at havnen i San Pédro var ferdigbygd. 

Sassandras hovednæringsvei nå er fiske.

Sassandra er kjent for sine strender og for et fyrtårn, og ikke langt unna ligger Gaoulou nasjonalpark.

Eksterne lenker
---------------

* Neyo project : Collaborative project on culture and language of Neyo people, from Sassandra (Côte d'Ivoire) Arkivert 17. oktober 2020 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** GeoNames
 |
**Sabino Arana Goiri**, også kjent som **Arana ta Goiri'taŕ Sabin** (født 26. januar 1865, død 25. november 1903) var en baskisk politiker og forfatter fra Spania. Han grunnla Det baskiske nasjonalistparti (baskisk: *Euzko Alderdi Jeltzalea*) (EAJ-PNV) og er ansett som den baskiske nasjonalismens far.

Arana døde i en alder av 38 år av Addisons sykdom, en sykdom han fikk under et fengselsopphold. Han ble dømt for forræderi etter å ha forsøkt å sende et telegram til President Theodore Roosevelt, der han hyllet USA for å hjelpe Cuba til å oppnå uavhengighet fra Spania.

Innflytelse på baskisk nasjonalisme
-----------------------------------

Arrana er en av den baskiske nasjonalismens mest innflytelsesrike personer. Han skrev blant annet nasjonalsangen Gora ta Gora, designet det baskiske flagget Ikurrin og stiftet partiet EAJ-PNV som til dags dato er det største partiet ved valg i de spansk-baskiske provinsene. 

Til tross for Aranas store innflytelse, er det mange i dag som anser Aranas idé om baskerne som et overlegent folkeslag for å være rasistisk.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Spansk biografisk leksikon, oppført som Sabino de Arana Goiri, Spanish Biographical Dictionary ID 7569/sabino-de-arana-goiri, besøkt 9. oktober 2017[Hentet fra Wikidata]
3. 1 2   Brockhaus Enzyklopädie, oppført som Sabino de Arana Goiri, Brockhaus Online-Enzyklopädie-id arana-goiri-sabino-de[Hentet fra Wikidata]

Eksterne lenker
---------------

* EAJ-PNVs offisielle hjemmeside Arkivert 23. juni 2010 hos Wayback Machine.
* Sabino Aranas stiftelse

Portal: Baskerland

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** BNE
 |
**Sabino Bilbao Libano** kjent som **Sabino** (født 11. desember 1897, død 20. januar 1983) var en spansk fotballspiller som deltok i de olympiske leker 1920 i Antwerpen.

Sabino var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Spania som hadde tapt kvartfinalen til Belgia fikk en ny mulighet å spille om sølvmedaljene etter at Tsjekkoslovakia ble diskvalifisert og Frankrike som tapte semifinalen mot Nederland hadde reist hjem. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene. Spania vant sølvfinalen over Nederland med 3-1 som ble spilt på olympiastadion i Antwerpen 5. september 1920.

OL-medaljer
-----------

* 1920 Belgias flagg Belgia - Sølv Sølv i fotball (Spania)

Referanser
----------

1. ↑   www.athletic-club.eus[Hentet fra Wikidata]

Eksterne lenker
---------------

* (en) Sabino Bilbao – Olympedia Rediger på Wikidata

* (en) Sabino Bilbao – Sports-Reference (OL-resultater – arkivert) Rediger på Wikidata

* (en) Sabino Bilbao – databaseOlympics.com (arkivert) Rediger på Wikidata

* (en) Sabino Bilbao – FIFA Rediger på Wikidata

* (en) Sabino Bilbao – national-football-teams.com Rediger på Wikidata

* (en) Sabino Bilbao – EU-Football.info Rediger på Wikidata
**Entreprenørkontrakt** (eng. *buy back contract*) er en kontraktsform mellom myndigheter og et oljeselskap for en utbygging av et gitt olje- eller gassfelt. I hovedsak fungerer den slik at oljeselskapet først betaler alle investeringer uansett endelig størrelse på kostnadene. Deretter kan oljeselskapet få tilbakebetalt kostnadene *opptil et på forhånd avtalt tak*. Tilbakebetalingen skjer over en på forhånd avtalt periode, og starter ved produksjonsstart med utgangspunkt i for eksempel 70 % av produksjonen. I tillegg får oljeselskapet et godtgjørelseselement i form av en på forhånd avtalt prosentandel av det avtalte investeringsbudsjett. 

Mulighetene for gevinst for oljeselskapet ved denne type avtale ligger i at selskapet forhandler seg til et høyt nok invensteringsbudsjett (kostnadstak) og et høyt nok godtgjørelseselement. Risikoen er at budsjettet sprekker, da må selskapet alene dekke alle kostnader over budsjettet. Selskapet får ikke del av gevinster i form av økende oljepris eller økt utnyttelse av feltressursene. Oljeselskapet overleverer feltet til myndighetene, eller til statsoljeselskapet i landet når feltutbyggingen er avsluttet. Selskapet deltar ikke i produksjonsfasen. Avtaleformen er vanlig i Iran der statsoljeselskapet er operatør i driftsfasen. Eksempel på en slik avtale er Statoils kontrakt for utbyggingen av fase 6, 7 og 8 av South Pars feltet i Persiabukten.

Se også
-------

* Oljeregimet i Norge
Organisasjonens flagg.
**Popular Front for the Liberation of Oman** (arabisk: الجبهة الشعبية لتحرير عُمان – *al-Jabha al-Sha'abiya li-Tahrīr 'Uman*, PFLO) var en marxistisk og nasjonalistisk revolusjonær arabisk bevegelse i Oman. Organisasjonen ble opprettet i 1962 for å bekjempe det omanske sultanatet, og begynte sin væpnede kamp tre år senere. Organisasjonen led til slutt et militært nederlag etter at Iran intervenerte under Dhofar-opprøret, som innen 1975 var blitt slått ned. Siden har organisasjonen fungert som et politisk parti, og heter idag *People's Democratic Front of Oman* (*al-Jabhah al-Sha'abiyah al-Dimuqratiyah al-'Umaniyah*, PDFO).

Kilder
------

* Omania.net discussion board (in Arabic)[*død lenke*]
* Nadyelfikr.net discussion board (in Arabic)[*død lenke*]
* Dhofar Rebellion in Oman 1964-1975 Arkivert 30. oktober 2002 hos Wayback Machine. OnWar.com, December 16, 2000

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
Sassenelva på kartet over SvalbardSassenelvaSassenelvaSassenelva på kartet over Svalbard
**Sassenelva** er ei elv på Spitsbergen på Svalbard. Den renner gjennom Sassendalen og er rundt 35 kilometer lang. 

Selve Sassenelva starter fra Rabotbreen lengst øst i Sassendalen, mens den lengste tilløpselva kommer fra sør og starter fra Marmorbreen øverst i Fulmardalen, og løper sammen med Sassenelva rundt fem kilometer nedstrøms fra Rabotbreen. Fra samløpet renner elva først mot vest, senere nordvest, til den munner ut i Sassenfjorden. De største sideelvene er Vendomelva og Eskerelva. Sassenelva ligger i en bred, flatbunnet dal med mye løsmasser, og elva brer seg utover i et sterkt forgrenet elveløp som stadig endrer seg. 

Betydningen av navnet er ikke sikker, men kan komme av et ord «sass», som skal bety «sluse», «bekken» eller «inngang fra sjøen», kanskje med henvisning til Sassenelvas munning.

Referanser
----------

1. ↑  Sassenelva *Stadnamn i norske polarområde*, Norsk polarinstitutt. Besøkt 9. mars 2013
2. ↑  Sassenfjorden *Stadnamn i norske polarområde*, Norsk polarinstitutt. Besøkt 9. mars 2013

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
**Entreprenør** (fra fransk: *å etablere, eller å starte noe*) er juridisk sett en selvstendig oppdragstaker som tar på seg et større teknisk arbeid. Entreprenøren er en av partene i en entreprise. Ordet har i nyere tid også blitt tatt i bruk om gründere.

Entreprenørens oppgaver
-----------------------

En entreprenør vil kunne være både de store entreprenørfirmaer og en byggmester, murer, rørlegger, elektriker eller fagfolk innen andre tekniske fag. Større leverandører innen slike fag, kalles ofte *tekniske entreprenører*. Betegnelsen *kuldeentreprenør* brukes om leverandører av kuldemedia og lignende. Betegnelsen skogsentreprenør betegner en selvstendig oppdragstager innen skogbruk.

Det karakteristiske for en entreprenør er at vedkommende både leverer materialer og utfører arbeid for en byggherre og på et sted som er byggherrens eiendom. Dette i motsetning til de rene materialleverandører, de leverandører som bearbeider materialer på eget verksted eller fabrikk, og til dem som leier ut sin arbeidskraft. Det vanlige i større bygge- og anleggsprosjekter er å avtale at entreprenøren også leverer dokumenter, så som instruks for forvaltning, drift og vedlikehold (*FDV*), og *som bygd* (*as built*)-tegninger.

Dersom en entreprenør påtar seg både prosjektering (prosjekterende) og utførelse, brukes betegnelsen *totalentreprenør*. En *generalentreprenør* er en entreprenør i et prosjekt der det er flere entreprenører, men byggherren bare har kontrakt med den ene entreprenøren som så igjen er *hovedentreprenør* for de andre entreprenørene som da er hans *underentreprenører*. Disse betegnelsene blir altså definert ut ifra hvilken type kontrakt entreprenøren jobber under. Disse kontraktene er standarisert igjennom norsk standard, eksempelvis NS 8405 og NS 8407. Kontraktene vil også påvirke hvordan byggeprosessen vil se ut. 

### Norge

For avtale mellom entreprenør og forbruker gjelder lov om håndverkertjenester til forbrukere og bustadoppføringslova. For slike avtaler og for større prosjekter finnes egne Norsk Standard (NS).

Skal en entreprenør ha ansvarsrett som utførende etter plan- og bygningsloven, kreves normalt at entreprenøren har sentral eller lokal godkjenning i henhold til forskrifter til denne loven.

Entreprenør i betydningen gründer
---------------------------------

Utdypende artikkel: Gründer

Inspirert av engelsk språkbruk brukes ordet *entreprenør* i dagligspråket i helt ny tid om en som setter igang prosjekter eller tiltak, tilsvarende bruken av ordet gründer.[]

Litteratur
----------

* Hans Cappelen: *Byggherren og kontraktene*, Oslo 2001 (1. opplag 1994), og i HolteProsjekts program «Bygglex», Oslo 2006
* Advokatfirmaet Cappelen & Krefting DA: *NS 8405 og byggherrene*, Oslo 2005
* Kåre Lilleholt og Jørgen Birkeland: "Bustadoppføringslova. Avtaledokumenter med kommentarer", Oslo 2011

Referanser
----------

Eksterne lenker
---------------

* "Staten som petroleumsentreprenør"

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** NKC
 |
En enkel entremet
**Entremet** (eller entremets, fra førfransk entremet, bokstavelig oversatt «mellom serveringer») er en mindre mellomrett. På fransk og engelsk er det også synonym for en dessert eller en annen søt rett. Fra starten var det en form for mellomrett som skulle underholde med sitt utseende og var veldig vanlig i overklassens måltider i middelalderens og tidlig moderne Europa. Fra starten besto en entremet ofte av eksempelvis frumenty (en type av hvetegrøt som ble spist som tillbehør til kjøtt som ble farget og smaksatt med dyre og eksotiske krydder). Under senmiddelalderen ble entremeten utviklet til enormt innviklede og storslagne kreasjoner, som gigantiske modeller av borger og slott med musikere, vinfontener og ulike former for mat i ulike scener. Mot slutten av middelalderen hadde entremeten på mange steder i Europa opphørt å være noe spiselig, og gikk over til å bli ren dekorasjon.

Historikk
---------

Tegningen av en storslagen entremet på Karl V:s fest i 1378; Ilustrasjon fra *Grandes Chronique*, sent 1300-tallet.
Retter som er en form for underholdning finns helt tilbake til det Romerske riket. Den romerske forfatteren Petronius beskrev i *Satyricon* en helstekt kanin som ble pyntet sånn at den skulle se ut som den mytologiske hesten Pegasus. Den tidigeste detaljerte beskrivelsen av en entremet er fra ca. 1300-tallet, i en av de tidige versionen av *Le Viandier*, en veldig inflytelserik middelalder kokebok. Den gir instruksjon om hvordan man lager en relativt enkel rett; kokt og senere stekt kyllinglever med malt ingefær, kanel, vin, verjus (saften av Det som er typisk for de tidigste entremeterne er at fokus var ikke så mye på smak, men at de skulle ha klare, fine farger.

Litteratur
----------

* Scully, Terence (1995) *The Art of Cookery in the Middle Ages* ISBN 0-85115-611-8
* Strong, Roy (2003) *Feast: A History of Grand Eating* ISBN 0-7126-6759-8

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Entsiget** er en fiktiv elv fra J.R.R. Tolkiens Midgard. Entsiget renner gjennom Rohan, og den har et bemerkelsesverdig stort delta.

Entsiget, som er en oversettelse av det Sindarinske **Onodló**, hadde sitt opphav i kildene som oppsto på fjellet Methedras, det sørligste fjellet i Tåkefjellene, like ved Treskjeggs hjem.

Når elva forlater skogen Fangorn flyter den forbi *Kollemoene*, og renner videre sørover inn i Rohans *Øst* og *Vestemnet*. Når elva er på høyde med Edoras slutter elva Snøbrunna seg til den, og de flyter videre vestover mot Anduin. Entsiget slutter seg til Anduin nedenfor Raurosfallene, i det veldige innlandsdeltaet kjent som *Entsigets munninger*. Meringstrømmen eller Glanhír møter en av Entsigets armer der. Mengden med vann som kom fra Entsiget var så stor at myrene Nindalf (Våtvang) og Daudemyrene oppsto på den andre siden av Anduin.

Entsiget fikk navnet sitt på grunn av entene (Orodrim) fra Fangorn, men dette navnets opphav var stort sett glemt av Rohorrim.

Portal: Litteratur
**Heinrich von Friedberg** (født 27. januar 1813 i Märkisch-Friedland, død 2. juni 1895 i Berlin) var en tysk jurist og liberal politiker. Han var Tysklands første justisminister.

Liv og virke
------------

### Bakgrunn

Friedberg, som var født som jøde, konverterte 16 år gammel til den lutherske kristendommen. Han studerte fra 1833 til 1836 jus i Berlin, og arbeidet ved Berlins kammerrett, før han i 1848 ble utnevnt til statsadvokat.

### Juridisk karrière

Allerede fra 1846 øvet han stor innflytelse over lovgivningen. Under den prøyssiske justisminister Uhden fikk han igjennom den muntlige og offentlige undersøkelsesprosess. Den liberale Friedberg gikk inn for et sterkt statsadvokatembede, som skulle undersøke alle lovbrudd og ta hensyn til alle fakta, også fakta som talte til fordel for den anklagede. Han ville også overordne statsadvokatene politiet. Han fikk riktignok ikke gjennom denne og andre fremsynte idéer, men det ferdige lovforslaget stammet fra hans penn, mens ministeren for lovrevisjon Friedrich Carl von Savigny først senere ble informert.

En tid senere dro Friedberg til Greifswald, hvor han fra 1850 virket som førstestatsadvokat. Dessuten underviste han ved universitetet i byen. Hans neste arbeidsplass var det prøyssiske justisministeriet i Berlin, hvor han fra 1854 var geheime-justisråd og fra 1857 geheime-overjustisråd.

Friedberg fikk 1868 i oppdrag å utarbeide en straffelovkodifikasjon for Det nordtyske forbund. På grunn av hans energiske arbeide kunne den tre ikraft allerede 31. mai 1870. Etter grunnleggelsen av det tyske rike ble vesentlige deler overtatt av *Reichsstrafgesetzbuch*, den føderale straffeloven for hele Tyskland. Dessuten deltok Friedberg i arbeidet med å utarbeide en militær straffelov, som kommisjonsmedlem og forbundskommissær.

### Politisk karrière

I 1870 ble han president for den såkalte *Justizprüfungskommission* og to år senere virkelig geheime-overjustisråd og medlem av *Preußisches Herrenhaus*, det prøyssiske overhuset. I 1873 ble han understatssekretær i det prøyssiske justisministeriet, hvor han utarbeidet en tysk straffeprosessordning. I 1875 ble han utnevnt til *Kronsyndikus* og 21. desember 1876 til første statssekretær (justisminister) i det nye Riksjustisbyrået (justisdepartementet). Tre år senere etterfulgte han Leonhardt som prøyssisk justisminister, en stilling han innehadde til 1889.

### Adlet

Med tildelingen av Den sorte ørns orden ble han av den liberale Fredrik III i 1888 opphøyet i den arvelige prøyssiske adelstanden. Han døde 82 år gammel i Berlin.

Referanser
----------

1. ↑   Gemeinsame Normdatei, besøkt 25. juni 2015[Hentet fra Wikidata]
2. ↑  Erich Döhring (1961). «Friedberg, Heinrich von (preußischer Adel 1888)». Neue Deutsche Biographie.

|  |  |  |
| --- | --- | --- |
| Forgjenger:***stillingen opprettet*** | **Tysklands riksjustisstatssekretær (justisminister)**(1876–1879) | Etterfølger:**Hermann von Schelling** |

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** ISNI
 |
Tomten der stavkirken stod. Foto: Roger Grimelid / Riksantikvaren 
**Holmedal stavkirke** var en stavkirke i Holmedal i Kvinnherad i Hardanger som ble revet en gang mellom 1722 og 1830. Det er ikke bevart noen kjente bygningsrester fra kirken.

Historie
--------

Det finnes ikke noe grunnlag for en detaljert datering av kirken. Den er nevnt første gang i kildene i 1360. Siste gang den er nevnt, er i 1722. I 1820 fikk sognet ny kirke, men kildene sier ikke noe om hvorvidt det var stavkirken som stod helt frem til da. Den må i alle fall ha blitt revet en gang mellom 1722 og 1830.

Utseende
--------

I 1665 ble det nevnt at kirken hadde svalgang på sørsiden. I 1722 ble det notert at den ikke hadde tårn, men svalgang på sørsiden og foran inngangen. Innendørs var den utstyrt med «gammel Dags Maling». Størrelsen på skipet var 44 fot ganger 24 fot (14 m x 8 m) og koret 16 fot ganger 14 fot (5 m x 4 m).

Se også
-------

* Liste over tapte palisadekirker, stolpekirker og stavkirker

Referanser
----------

1. 1 2 3  Lorentz Dietrichson, *De norske stavkirker* (Kristiania og Kjøbenhavn, 1892), s. 479.

Litteratur
----------

* Lorentz Dietrichson (1892). *De norske stavkirker*. Kristiania og Kjøbenhavn.

Eksterne lenker
---------------

* «Holmedal stavkirke». *Kulturminnesøk*. Riksantikvaren – Direktoratet for kulturminneforvaltning.
***The Eagle's Wings*** er en amerikansk stumfilm fra 1916, regissert av Robert Leonard.

Handling
--------

Senator Wright og støperi-formann Richard Wallace driver aktiv lobbying i Washington D.C. for å få vedtatt en ny lov, som kongressen til slutt vedtar. Men de utenlandske spionene Keron Theris og Orlin Dagore informerer snart deres egne myndigheter, om at denne nye loven fører til at det vil ta minimum to år før USA er klare til å slåss.

De to spionene mener at denne utviklingen kan nærmest garantere suksessen til en umiddelbar invasjon. Richard Wallace presenterer imidlertid en annen plan hvor amerikansk industri kan bevæpne nasjonen deres nærmest umiddelbart. USAs resident setter snart denne planen ut i livet, og Theris og Dagore må raskest mulig advare regjeringene deres mot en invasjon av USA.

Skuespillere
------------

* Grace Carlyle som Mona Wright
* Vola Vale som Kitty Miles
* Herbert Rawlinson som Richard Wallace
* Charles Hill Mailes som Wright
* Rodney Ronous som Jefferson Maynard

Referanser
----------

1. ↑  THE EAGLE'S WINGS

Eksterne lenker
---------------

* (en) *The Eagle's Wings* på Internet Movie Database Rediger på Wikidata
Portal: Alternativ behandling

Refleksologforeningens logo
**Refleksologforeningen** er en utøverorganisasjon for diplomerte nevrorefleksologer. Refleksologforeningen ble stiftet 10. desember 2008 og er registrert som utøverorganisasjon i Registeret for utøvere av alternativ behandling.

Foreningen er opprettet for å gi pasienter muligheten til å finne en nevrorefleksolog som holder et forsvarlig faglig nivå på sine behandlinger, og for å beskytte medlemmene. Refleksologforeningen har også et yrkesetisk råd  hvor pasienter kan henvende seg med eventuelle klager på adferden til et medlem av foreningen.

Refleksologforeningen vedtekter stiller faglige og etiske krav medlemmene for å sikre best mulig behandling. I tillegg til fagkravene som stilles til grunnutdanning, må medlemmene dokumentere etterutdanning tilsvarende tolv timer over to år, samt rette seg etter Refleksologforeningens yrkesetiske regler.

Tittelen nevrorefleksolog er ikke beskyttet, men Refleksologforeningens krav til medlemmene og tjenester de tilbyr skal gi sikkerhet for at kundene mottar behandling av en nevrorefleksolog som har tilstrekkelig kunnskap om faget. Medika Nova er den eneste skolen som utdanner nevrorefleksologer i Norge.

Foreningen har fire styremedlemmer, som velges for to år av gangen. I tillegg er det utnevnt to personer som utgjør Refleksologforeningens Yrkesetiske Råd (RYR). Det er også opprettet et fagutvalg bestående av tre personer som bistår styret i faglige forespørsler og prosjekter. Fagutvalgets medlemmer velges av styret for fire år av gangen.

Se også
-------

* Organisasjoner for alternativ behandling i Norge
* Lov om alternativ behandling

Referanser
----------

1. ↑  «Refleksologforeningens vedtekter» (PDF). Besøkt 25.01.2020.
2. ↑  Brønnøysundregistrene - Registeret for utøvere av alternativ behandling: Godkjente utøverorganisasjoner Besøkt 19. mars 2015
3. ↑  «Refleksologforeningen - Yrkesetisk Råd». Besøkt 25.01.2020.
4. ↑  «Refleksologforeningens vedtekter» (PDF). Besøkt 25.01.2020.
5. ↑  «Medika Nova - Skole innen nevrorefleksologi». Besøkt 25.01.2020.
6. ↑  «Refleksologforeningen - Styret». 25.01.2020.

Eksterne lenker
---------------

* Refleksologforeningen - offisielt nettsted Besøkt 19. mars 2015
Holmen under Holmensheia
På Holmen ligger trekkferjen som en gang gikk over fjorden
**Holmen** er en gård som ligger ved Trysfjorden i Søgne i Kristiansand kommune i Agder. Den ligger på østsiden av fjorden inn mot Try innerst i fjorden. Gården grenser også mot Eigestøl, Tufte og Øvre Knibe. Husene ligger på en slette nedenfor Holmensfossen som oppstår der Holmensbekken krysser E 39. I eldre tider ble gården kalt Sandnes.

I tillegg til jordbruk har skogen, som er en blandigsskog av bartre og løvtre, vært viktig for Holmen. Mye tyder på at her var skipsverft på 1500-tallet. Da fantes det også sagbruk. Holmensbekken har også gitt vann til kverner, og det var et av de viktigste stedene i distriktet for maling av korn. Folk har kommet helt fra Flekkerøya og fra Lyngdal for å male.

Industri
--------

Fossen har også gitt grunnlag for industri på Holmen. I 1894 ble Holmensfossen kjøpt av A/S Trysfjord fabrikker. En støre fabrikkbygning ble reist. Trysfjord fabrikker laget kjerrehjul der felgen var sammensett av to tilbøyde halvsirkler. Disse hjulene skilte seg da fra andre som oftest var sammensatte av seks deler. Fabrikkbygningen brant ned 12. juli 1902. Brannen spredte seg slik at de fleste husene på Holmen brant ned. I alt brant 15–16 hus. Fabrikken ble ikke bygget opp igjen. Sagbrukvirksomheten og trelasthandelen holdt frem. Det ble skåret tønnestaver frem til rundt 1960.

En landhandel ble drevet frem til 1956.

Holmen har gårdsnummer 51 i Søgne.

Samferdsel
----------

I 1770 ble postveien, som tidligere gikk til Try, ført ned til Holmen. Det kom trekkferje over det smale sundet til Ospedalen på vestsiden av Trysfjorden. Folk fra Ospedalen hadde ansvaret for ferjen frem til 1820-tallet. Da tok folk fra Holmen over. Et tau var festet i land på begge sider av sundet. Etter det ble ferjen trukket. Ferjesambandet ble lagt ned i 1923 da det kom vei langs Holmensheia inn til Try. I 1985 ble ferjeanlegget på Holmen og i Ospedalen satt i stand av Agder Motorhistoriske Klubb. Ferjen, som om sommeren ligger på Holmen, ble bygget ved Lunden Snekkerverksted ved Sveindal i 1941. Den gikk i trafikk over Mandalselva til 1952.

Litteratur
----------

* Kjell J. Bråstad: *Søgneboka* bind 2. Søgne kommune, 1989.
* Jostein Andreassen: *Tretti turer i Søgne*. Søgne skolekontor, 1993.
**.416 Remington Magnum** er en patron for rifle designet av Remington Arms i 1988.

Patronen har sitt opphav i .416 Hoffman. Den ble laget for å duplisere prestasjonene til den langt eldre patronen .416 Rigby som er større og dyrere. Remington utviklet patronen ved å utvide hylsehalsen på 8 mm Remington Magnum hylsen.

Patronen er en all-round storviltpatron og den dekker jakt fra rødrev til elefant. Patronen er langt kraftigere enn den norske lovens minstekrav til storviltjakt, og har betraktelig kraftigere rekyl enn 6,5 x 55 mm, .308 Winchester og .30-06 Springfield.

Patronen passer i standard glidekassen, noe som gjør det enklere å lage våpen for dette kaliberet. Med lette 300 grains kuler får man svært høye hastigheter og en flat kulebane på linje med en .30-06 Springfield, noe som gjør den godt egnet til lange skuddhold. 

Dimensjoner for .416 Remington Magnum

Se også
-------

* Liste over patrontyper

Referanser
----------

1. ↑  Braathen, Erik (1998). *Ladeboken*. [Asker]: Våpenlitteratur AS. s. 469-470. ISBN 8291361045.
Outlaws MC er en 1% Club
**Outlaws Motorcycle Club** også under navnet **American Outlaws Association** (AOA), er en motorsykkelklubb først etablert i McCook, Illinois i 1935. Mottoet er: «God forgives, Outlaws don't» (*Gud tilgir, Outlaws gjør det ikke*). Støtteklubben er Black Pistons MC.

Klubben har omtrent 90 chapters (*avdelinger*) i USA, Canada, Australia, Asia, og Europa. Den første klubben utenfor USA som ble Outlaws var «The Satans Choice» i Canada, dette skjedde i 1977. I 1993 kom den første avdelingen i Europa, i Frankrike. Klubbens største rival er Hells Angels.

Klubben er en selverklært «1 %-klubb», en frase som ble introdusert da American Motorcyclist Association hevdet at 99 % av alle MC-førere er lovlydige etter opptøyer i Hollister i 1947. Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (*kriminell motorsykkelklubb*), noe også norske Kripos støtter. Klubben regnes i USA som en av «The Big Four» (*de store fire*) sammen med Pagans, Hells Angels, og Bandidos og har alle til felles at de er store nok til å bli dømt under Racketeer Influenced and Corrupt Organizations Act.

Thore «Henki» Holm Hansen var på 1990-tallet mye i medienes søkelys da han ble Europa-sjef for motorsykkelklubben.

Norge
-----

Norge var den andre avdelingen av Outlaws i Europa, dette skjedde i 1995.
Norske avdelinger:

* Moss
* Sarpsborg
* Fredrikstad
* Eidsvoll
* Bad District
* Oslo
* Kristiansand
* Haugesund
* Stavanger
* Norway North (på prøvetid)
* Bergen (på prøvetid)

Eksterne lenker
---------------

* Outlaws MC World
* Outlaws MC Europe
* Outlaws MC USA
* Outlaws MC Norge

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC
 |
Outeniqua-fjellene nord for George
**Outeniquafjellene** er en fjellkjede som ligger i Western Cape i Sør-Afrika. Fjellene strekker seg i nordøstlig retning fra George-området.

Etymologi
---------

*Outeniqua* sies å være avledet fra en khoisanstamme som en gang levde i disse fjellene, og betyr «de som bærer honning». Steinmalerier fra khoisan-folket finnes fortsatt i området.

Geografi
--------

Fjellkjeden karakteriseres av små skråninger i sør og bratte fall ned mot den lave dalen Little Karoo på nordsiden. Høye fjell inkluderer Formosa Peak (1 675 moh), som ligger omtrent 45 km nordøst for Plettenberg Bay, og Cradock's Mountain (1 578 moh) som ligger nord for byen George. De varierte forholdene i dette landskapet legger til rette for forskjellige habitater. På de sørvendte skråningene er det montane fynbos i høyere og fuktigere høyder, mens på nordsiden er det i hovedsak buskskoger med karroid og renosterveld. På skråningene i sør finnes det også afromontane galleriskoger, spesielt i habitater med stabil fuktighetsgrad.

Klima
-----

Selv om klimaet i Outeniquafjellene generelt er varmt til moderat, med en gjennomsnittlig sommertemperatur på 20,5 °C, kan værforholdene variere sterkt. Om vinteren kan temperaturen falle ned til 5 °C (og enda lavere på sørsiden) og snø kan forekomme på høyere fjell.

Fauna og flora
--------------

Blant dyrene som finnes i Outeniquafjellene er klipspringer, rådyrantilope, leopard og ulike gnagere. Av fugler finnes blant annet svartørn og andre rovfugler, samt kappsukkerfugl og andre fugler som lever av fynbos.

Se også
-------

* Nature's Valley

Referanser
----------

1. 1 2 3 4  «Jobless youth finds new hope in conservation program» (PDF). 10. januar 2005. Besøkt 5. oktober 2008. [*død lenke*]
2. ↑  «Birdlife IBA factsheet». Besøkt 5. oktober 2008. [*død lenke*]

|  |  |
| --- | --- |
| Oppslagsverk/autoritetsdata | GeoNames
 |
**.38 S&W** (.38 Smith & Wesson) er en patron for revolver utviklet av Smith & Wesson i 1887.

I 1922 ble den modifisert av det britiske forsvaret og kalt **.380" Revolver Mk I** (kommersielt kjent som .38/200) for bruk i .38 kaliber Enfield No.2 revolvere som overtok etter den større Webley revolveren i kaliber .455 Webley. Colt kamret også revolvere i .38 S&W men kalte patronen «.38 Colt New Police».

Typisk for både Colt og S&W patronen var en munningshastighet på 220 m/s. Den britiske .38/200 versjonen hadde en større kule på 200 grain med en munningshastighet på 189 m/s.

.380" Revolver Mk II
--------------------

I Britisk tjeneste oppstod det en del tvil om kulen i Mk I patronen, en rundneset kule av mykt bly, var lovlig eller falt inn under definisjonen ekspanderende prosjektil. Mk I ble derfor byttet ut med **.380" Revolver Mk II**, som brukte en konisk 178 grains helmantlet kule. Denne ladningen viste seg og være mindre effektiv, men holdt seg på rett side av folkeretten.

Andre navn/varianter
--------------------

* .38/200
* .38 Super Police
* .38 Colt New Police
* .380" Revolver Mk I / II

Se også
-------

* .38 Long Colt
* .38 Special
* .38 ACP
* .38 Super
* Liste over patrontyper

Referanser
----------

1. 1 2  Braathen, Erik (1998). *Ladeboken*. [Asker]: Våpenlitteratur AS. s. 520-521. ISBN 8291361045.
«38 Special» har flere betydninger.

**.38 Special** er en sentertent rettvegget patron utviklet av Smith & Wesson.

Patronen blir vanligvis brukt i revolver, men det er også noen karabiner som bruker denne patronen. .38 Special var standard tjenestekaliber i de fleste politiavdelinger i USA fra 1920-tallet og fram til 1980-tallet.

Patronen ble introdusert i 1902 som en forbedring av .38 Long Colt patronen som ble ansett som for svak som militærpatron etter erfaringer i den filippinsk-amerikanske krig. Selv om røksvakt krutt var tatt i bruk allerede, ble den i utgangspunktet ladet med svartkrutt, men i løpet av et års tid ble ladninger med røksvakt krutt tilgjengelig. Fordelene med .38 Special er bl.a. at den er svært presis i et godt våpen, den har også lite rekyl, og er derfor en av de mest populære revolverpatronene også i dag, over 100 år etter introduksjonen. I dag blir den brukt til sportsskyting, småviltjakt (i land hvor det er tillatt) og for selvforsvar.

I 1935 ble det introdusert en kraftigere versjon, kalt .357 Magnum i forbindelse med kraftigere våpen som tålte disse ladningene. .38 Special ladninger kan brukes i våpen kamret for .357 Magnum, men ikke omvendt. Det er populært å bruke .38 Special ladninger i .357 Magnum-våpen p.g.a. lavere rekyl og mindre smell.

Se også
-------

* .38 Long Colt
* .38 S&W
* .38 ACP
* .38 Super
* Liste over patrontyper

Referanser
----------

1. 1 2  Braathen, Erik (1998). *Ladeboken*. [Asker]: Våpenlitteratur AS. s. 522. ISBN 8291361045.

Eksterne lenker
---------------

* (en) .38 Special – kategori av bilder, video eller lyd på Commons Rediger på Wikidata
***Outpost*** er en britisk skrekkfilm fra 2008, regissert av Steve Barker.

Sammendrag
----------

På en snuskete bar i en ukjent by herjet av krig, kommer forsker og forretningsmann Hunt (spilt av Julian Wadham) for å ansette leiesoldat D. C. (spilt av Ray Stevenson) og en gruppe eks-soldater, for å beskytte Hunt under en farlig reise til ukjent ingenmannsland. Deres oppdrag går ut på å undersøke en gammel forlatt militær bunker i Øst-Europa. Straks de kommer til denne forlatte militærposten gjør gruppen en grufull oppdagelse som forandrer dynamikken i hele oppdraget: Åstedet for en rekke blodige og okkulte eksperimenter utført av SS under andre verdenskrig, for å skape uovervinnelige tyske soldater til krig. Midt i blodbadet finner gruppen en overlevende tysk soldat som heter Götz.

Den natten blir alt lys rundt området plutselig skrudd på, og mørke silhuetter av flere menneske-lignende skapninger kan sees mot dette skarpe lyset. Like etter blir en i gruppen grusomt drept av en ukjent fiende. Senere samme natt blir en annen drept av to nazister. Neste morgen blir deres døde kropper oppdaget av resten av gruppen. D. C. krever svar angående det egentlige oppdraget til Hunt: En ikke-navngitt organisasjon ønsker at Hunt skal finne et stort generator-lignende apparat som nazistene brukte for å eksperimentere. 

Enkelte medlemmer av gruppen ønsker å umiddelbart forlate stedet, men blir drept av en SS-soldat med en øks. Det blir avslørt at Götz var en SS-Brigadeführer (brigade-general) som kommer tilbake til live igjen etter at gruppen dreper ham. De gjenværende leiesoldatene og Hunt forsøker å komme seg unna mlitærposten, men de blir drept av den gamle SS-bataljonen som har kommet tilbake til live. En annen gruppe ankommer området 72 timer senere for å gjennomføre det samme oppdraget som Hunt ble satt til, og denne gruppen oppdager en haug med nakne lik. Området rundt utposten lyser opp igjen, og avslører SS-soldatene som omgir utposten. På avstand står Brigadeführer Götz, som gir soldatene hans ordre om å angripe gruppen.

Eksterne lenker
---------------

* (en) *Outpost* på Internet Movie Database Rediger på Wikidata

* (en) *Outpost* på AllMovie Rediger på Wikidata

* (fr) *Outpost* på Allociné Rediger på Wikidata

* (nl) *Outpost* på MovieMeter Rediger på Wikidata

* (en) *Outpost* på Turner Classic Movies Rediger på Wikidata

* (en) *Outpost* på Rotten Tomatoes Rediger på Wikidata